Cino Rossetti

Cino Rossetti ( italyanca səslənmə  [ˈdʒiːno rosˈsetti]; ) — İtalyalı keçmiş futbolçu. Mövqeyi hücumçu olub.

 Karyera 
Rozzetti karyerasına daha sonra əsas heyətdə oynadığı ikinci divizion klubu olan "Spetsiya"nın gənclər komandasında başlayır. Onun oyunu "Torino" klubunun rəhbərliyinin diqqətini cəlb edir və "Torino" onu transfer etmək üçun "Spetsiya" klubuna müraciət edir. Ancaq "Spetsiya" klubu oyunçunu satmaqdan imtina edir. Bu zaman Rossetti Çiliyə, bu ölkədə oynayan qardaşı Cuzeppenin yanına gedəcəyini və Çili çempionatında oynayacağını deyir. Bundan sonra "Spetsiya" klubunun rəhbərləri Cinonu klubdan buraxırlar və Rossetti "Torino"nun futbolçusu olur.

Turin komandasında Rossetti, Adolfo Balonçeri ve Xulio Libonatidən ibarət "Möcüzəvi üçlük" (Il trio delle meraviglie) ləqəbli məşhur hücum üçlüyünü formalaşdıraraq klubun liderlərindən birinə çevrilir. "Torino" ilə Rossetti 1927-ci ildə İtaliya çempionluğunu qazanır. Növbəti mövsümdə Rossetti 23 qol vuraraq çempionatın bombardirlərindən birinə çevrilir və komandasının ardıcıl ikinci dəfə İtaliyada ən güclü olmasına kömək edir. 1928-29 mövsümündə "Torino" "Bolonya" klubundan sonra ikinci oldu, lakin Rossetti özü 27 oyunda rekord 36 qol vuraraq çempionatın bombardiri olur. Rossetti 1933-cü ilə qədər "Torino"da oynayır və "Torino"nun heyətində 219 oyunda 136 qol vurur.

1933-cü ildə Rossetti "Napoli" klubuna keçir. Ancaq orda çox uğursuz olub sonra "Torino"ya qayıdır.

İtaliya milli komandasında Rossetti 27 yanvar 1927-ci ildə İsveçrə ilə matçda debüt etdi. Milli komandanın tərkibində 1928 yay olimpiadasına qatılır. Rozetti 1930-cu ildə Mərkəzi Avropa çempionatının çempionu və bombardiri olur (komanda yoldaşı Libonatti ilə birlikdə).

 Uğurları 

 Komanda 
 İtaliya çempionu: 1927, 1928
 Mərkəzi Avropa Kubokunun qalibi: 1930

 Fərdi 
 İtaliya çempionatının bombardiri: 1929 (36 qol)
 Mərkəzi Avropa Kubokunun bombardiri: 1930 (6 qol)

 İstinadlar 

 Xarici Keçidlər 
 Myblog.it saytındakı məqalə
 Sports-reference.com saytında profil 
 Enciclopediadelcalcio.com saytında profil

Kateqoriya:Napoli FK oyunçuları
Kateqoriya:Torino FK oyunçuları
Kateqoriya:İtaliya futbol məşqçiləri
Kateqoriya:İtaliya milli futbol komandasının oyunçuları
Kateqoriya:İtaliya futbolçuları
Kateqoriya:1928 Yay Olimpiya Oyunlarında futbolçular
Kateqoriya:İtaliya Olimpiya milli futbol komandasının oyunçuları
Kateqoriya:Olimpiya bürünc medalına sahib İtaliya idmançıları
Kateqoriya:Olimpiya medallı futbolçular
Kateqoriya:Futbol hücumçuları
Kateqoriya:İtaliya A Seriyası oyunçuları
Kateqoriya:İtaliya B Seriyası oyunçuları
Kateqoriya:İtaliya C Seriyası oyunçuları
Kateqoriya:Spetsiya FK oyunçuları